text: Verdens største metal-band spiller i Horsens
  01 december 2011 kl. 09.17
  Metallica skal spille i det gamle fængsel i Horsens.
  Metallica skal indvie Horsens nye udendørs koncertspillested ?Fængslet? ? det tidligere Statsfængsel i Horsens.
  Det sker med en koncert onsdag 6. juni, hvor Metallica vil spille bandets absolut mest solgte album ?The Black Album?. 
  ?The Black Album? strøg på førstepladsen i over 25 lande og indholdt fem hits: ?Enter Sandman, ?Sad But True?, ?Wherever I May Roam?, ?Nothing Else Matters? og ? The Unforgiven?.
  Siden udgivelsen i 1991 har albummet solgt over 25 millioner eksemplarer verden over.
  Ialt har Metallica solgt over 100 millioner album.
  - Tilbage i det danske. Tilbage i fædrelandet. Efter fem fede koncerter i Forum i sommeren '09, skal vi mødes igen med vores danske venner, indvie et nyt koncertsted i Horsens, spille The Black Album i dets helhed og oven i købet komme en tur i fængsel!!!! Jeg glæder mig som et lille barn, siger Metallicas danske trommeslager Lars Ulrich .
  - Vi har svært ved at få armene ned af begejstring! Først og fremmest er det en stor ære at få lov at præsentere Metallica. Her er vi virkelig i den tunge rocks topklasse, og albummet er uden tvivl et af de bedste nogensinde ? alle kender sangene, siger Frank Panduro fra Horsens & Friends.
  Samtidig ser han frem til at tage ?Fængslet?, der nu har stået tomt i 5 år, i brug:
  - Vi indretter et koncertområde med plads til 40.000 tilskuere på plænerne vest for fængslet. Det bliver fantastisk at opleve netop Metallica i disse unikke og rustikke omgivelser, siger han.
  